Dagsorden Eliteudvalgsmøde, onsdag den 5. december, 2018 kl. 15:30 – 20.30

Sted: Parasport Danmark, mødelokale

Deltagere: Even Falk Magnussen (skype), Ole Brynaa Solkær, Mads Baulund, Svenn Folkmann, Jonas Schmidt Christensen og Michael Møllgaard Nielsen

Afbud: Peter Lund Andersen

Dagsorden:

Vi besøger træningscentret i bordtennis i Idrættens Hus fra 15.30 – 16.15 (senest), hvor der trænes hver onsdag – og hvor der på dagen er besøg af TV 2.

1. Godkendelse og opfølgning på referat – referat vedhæftet

* *Referat godkendt*
* *Vigtigheden af at hvert EU-medlem er opmærksom på sine arbejdsopgaver og ansvarsområder blev understreget.*

1. PL 2020

* Møderække med DIF vedr. udtagelseskrav med mere – se bilag. Dagsorden og eks på udtagelseskrav.
* *Elitestaben orienterede om møderække med landstrænere og DIF omkring udtagelseskrav til PL 2020. I alt 11 idrætter p.t. En endelig udgave sendes til Eliteudvalg og Bestyrelse til konfirmering, inden det videresendes til DIF.*

1. Eliteidrætter

* Eliteidrætter – kort orientering (herunder mesterskabsdeltagelse)
* *Status på landsholds set up omkring de enkelte idrætter og 2019 ansættelser, samt atletstatus.*
* *Udfordringer med hestemateriale for vore bedste ryttere et særligt indsatsområde, hvor vi har som mål at få dygtige ekvipager stillet til rådighed, som også matcher vore ryttere.*
* *I samarbejde med SDU har vi p.t. fokus på testning af vore PL potentielle cykelryttere, og har tidligere i år haft et samarbejde med SDU omkring en bio mekanisk analyse af Daniel Wagner og hans længdespring.*
* Oversigt over mesterskaber – se bilag
* *Taget til efterretning med ønske om at vi bruger internationale stævner i Danmark til at afholde Eliteudvalgsmøder.*
* Nordisk sportschef møde – se bilag: notat fra møde
* *Mødet var todelt med et fokus på at samarbejde i idrætter, hvor det gør en forskel under paraplyen: ”6N1T”. Det kunne være atletik og svømning, som alle skal til VM og alle arbejder med træningslejre op til VM. En opfordring fra de nordiske sportschefer om samarbejde er efterfølgende sendt til alle relevante idrætter i de nordiske lande. Anden dagen havde fokus på PL-samarbejde og derfor deltagelse af DIF.*

1. Events 2018 - 2021

* Mulige events 2019 – orientering
* *Vi er i 2019 tildelt EM i kørestolsrugby, hvor turneringen finder sted den 7. – 11. august i Vejle. EM i goalball, herrer C gruppen og EM i bordtennis gik til henholdsvis Italien og Sverige. Udover dette vil flere internationale stævner finde sted i Danmark: ridning, curling og badminton, som der ser ud lige nu.*

1. Pressalit Sports Academy 2017-2020
   * PSA-atlet, træner og sundhedspersonale lørdag den 3. november – orientering og opfølgning
   * *Mulige fremtidige emner kunne være mediehåndtering, herunder vor egen pressestrategi ift. sociale medier – og derfor også vigtigt at vore egne kommunikationsfolk deltager.*
2. Team Danmark

* Styregruppemøde tirsdag den 23. oktober – bilag: referat og indstilling til TD-bestyrelsesmøde den 3. december
* *Orientering fra Elitestab og Even, der deltog som formand for Eliteudvalget taget til efterretning.*

1. Bestyrelsesmøde fredag den 31. august

* Dagsordenspunkter – orientering
* *Taget til efterretning.*
* Frivillighedsforsamling – se særlig mail.
* *Forslag vedr. afvikling af Frivillighedsforsamling 2019 og medfinansiering blev drøftet. Eliteudvalget støtter gerne op eks. ved at afvikle et Eliteudvalgsmøde, ligesom man anbefalede at lave en kobling til Pressalit Sports Academy lørdag den 2. november – og lægge det i den forbindelse. En finansiering ønskede Eliteudvalget dog ikke at deltage i.*

1. Eventuelt

* *Næste Eliteudvalgsmøde lægges i forbindelse med det internationale ride stævne på Blue Hors den 15. – 17. marts. Endelig dato og tidspunkt afventer program.*